《题中阁》
宋代·孙载

中阁犹追旧寺名，淩虚阑槛拂云平。烟迷勾漏烧丹灶，雨杂尚书旧履声。

泉水几年明鉴曲，圳田一日布□枰。却收谢客寻山屐，且共禅师语此生。

作者简介：苏州昆山人，字积中。英宗治平二年进士。为河中府户曹，荐知德清县，皆有惠政。迁知考城县。历广东、河北、淮西使者，知海、沂、婺、亳诸州，治务大体，时号循吏。徽宗大观中以朝议大夫致仕。卒年七十五。有《易释解》及文集。